চাপে পড়ে দিশাহারা পাকিস্তান? ভয় পেয়ে কী কী সিদ্ধান্ত নিল ইসলামাবাদ?

ওয়েব ডেস্ক: পহেলগাঁও হামলার প্রত্যাঘাত শুরু করেছে ভারত (India-Pakistan)। ভারত সিন্ধু জল চুক্তি স্থগিত রাখার ঘোষণা করেছে। পাকিস্তান (India-Pakistan) নাগরিকদের ভিসা বাতিল করেছে। এছাড়াও পাকিস্তানের সঙ্গে কূটনৈতিক সম্পর্ক হ্রাস করার মতো বেশ কয়েকটি কঠোর সিদ্ধান্ত নিয়েছে। চাপে পড়ে পাল্টা চাল দিতে শুরু করেছে পাকিস্তান। বৃহস্পতিবার ইসলামাদের তরফে জানানো হয়েছে, ভারতের সঙ্গে সমস্ত দ্বিপাক্ষিক বাণিজ্য বন্ধ করা হল পাক সরকার। পাকিস্তানের আকাশসীমায় ভারতীয় বিমানগুলিকে প্রবেশের অনুমতি দেওয়া হবে না। ভারতীয়দের পাকিস্তানে যাওয়ার সমস্ত ভিসা বাতিল করা হয়েছে। তবে শিখ পুণ্যার্থীদের জন্য বিশেষ ছাড় দেবে পাক প্রশাসন।

পাকিস্তানি নাগরিকদের ভিসা বাতিল থেকে সিন্ধু জলচুক্তি বাতিল এবং ওয়াঘা সীমান্ত বন্ধের সিদ্ধান্ত নিয়েছিল ভারত। সিন্ধু জলচুক্তি স্থগিত হওয়া নিয়ে ভারতকে পাল্টা হুঁশিয়ারি দিল ইসলামাবাদ। পাক সরকারের তরফে জানানো হয়েছে, সিন্ধুর জলচুক্তি স্থগিত হলে সেটিকে যুদ্ধ হিসাবে দেখা হবে। এরপরই শিমলা চুক্তি-সহ ভারতের সঙ্গে হওয়া সমস্ত দ্বিপাক্ষিক চুক্তি স্থগিত রাখার সিদ্ধান্ত নিল প্রধানমন্ত্রী শেহবাজ শরিফের (Shehbaz Sharif) সরকার। সেই সঙ্গে ভারত যে সিন্ধু জলচুক্তি স্থগিতের সিদ্ধান্ত নিয়েছে, তাকে ‘যুদ্ধঘোষণা’র সমান বলে ধরা হবে বলে জানিয়েছে তারা।

আরও পড়ুন: ভারতের কড়া হুঁশিয়ারি, ক্ষেপণাস্ত্র পরীক্ষার বিজ্ঞপ্তি প্রকাশ করল পাকিস্তান

এছাড়াও জানানো হয়েছে, ভারতীয়দের আর সার্ক ভিসা দেবে না পাকিস্তান। অন্য সব ভিসাও বাতিল। ইসলামাবাদে ভারতীয় হাইকমিশনের সদস্য সংখ্যা তারাও কমিয়ে ৩০ করার কথা জানিয়েছে। ইসলামাবাদে ভারতীয় সেনা, নৌবাহিনী এবং বিমান বাহিনীর উপদেষ্টাদের ‘অবাঞ্ছিত ব্যক্তি’ ঘোষণা করা হয়েছে। পাকিস্তান ছাড়ার নির্দেশ দেওয়া হয়েছে। পাকিস্তানের আকাশসীমায় ঢুকতে পারবে না ভারতের বিমান। ভারতের সঙ্গে সবরকমের ব্যবসা-বাণিজ্য বন্ধ। কোনও তৃতীয় দেশ মারফতও হবে না ব্যবসা-বাণিজ্য। পাকিস্তান ওয়াঘা সীমান্তও বন্ধ করে দিয়েছে। কেবলমাত্র বৈধ অনুমতিপ্রাপ্তরা ৩০ এপ্রিল পর্যন্ত ফিরে আসতে পারবেন।

দেখুন ভিডিও